Allika jõgi

Allika jõgi (ka Allikujõgi) on jõgi Pärnu maakonnas. Jõgi algab Lavassaare soostikust ja suubub Vanamõisa küla põhjapiiril (vasakpoolse lisajõena) Kasari jõkke (20,6 km suudmest). Jõe pikkus on 27,7 km.

Suuremad sissevoolavad veekogud on Vakalepa peakraav ning Kõima ja Paju kraav.

Jõgi voolab keskjooksul Avaste looduskaitseala edelapiiril. Huviväärsemad objektid on keskjooksu naabrusse jäävad Soontagana maalinn ja soosaar ning Kurese sumbküla ase. Alamjooksul ületab jõge Kirbla – Rumba – Vana-Vigala tee (Allika sild).

Jõel tegutsevad koprad, kes on alamjooksul (eriti endise Rapla–Virtsu raudteetammi naabruses) tekitanud tohutuid üleujutusi.

Varem arvati Allika jõe ülemjooks kuni Kõima kraavi suudmeni Avaste oja ülemjooksuks.Eesti NSV jõgede, ojade ja kraavide nimestik. Tallinn: Valgus, 1986.

Jõgi on savika veega avalik veekogu, mille piiranguvöönd on 100 m.

Allika jõe keskkonnaregistri kood on VEE1115900.

 Viited 

 Välislingid 


Kategooria:Pärnu maakonna jõed
Kategooria:Lääneranna vald
Kategooria:Matsalu alamvesikond